Høyfjellskarse

Høyfjellskarse (Cardamine bellidifolia) er en flerårig plante i engkarseslekta i korsblomstfamilien.Reidar Elven Norsk flora Det Norske Samlaget 2005 ISBN 82-521-6029-8 Plantene blir mellom 1 – 10 cm høye. Rosettbladene er eggformede eller avrundede og sitter på lange skaft. Bladene har ikke hår. Blomstene er hvite med 3 - 4,5 mm lange kronblader. Begerbladene er litt kortere enn kronbladene. Frukten er en skulpe som kan bli 15 – 30 mm. Planten regnes som diploid med 2n = 16. Arten er kjent i Norge fra fjellområder i hele landet. høyfjellskarse  Cardamine bellidifolia . Artsdatabanken Høyfjellskarse vokser på fuktige steder som snøleier og elvesletter, men også i blokkmark og bergsprekker.

 Etymologi 
Artsnavnet bellidifolia betyr runde blader eller pene blader og er muligens sekundert fra Bellis som er det latinske navnet på tusenfrydslekta.

 Referanser 

 Eksterne lenker 


Kategori:Korsblomstfamilien
Kategori:Norges flora
Kategori:Svalbards flora
Kategori:Jan Mayens flora